પાસ કન્વીનર હાર્દિક પટેલે બુધવારે સવારે પત્રકાર પરિષદ કરીને કોંગ્રેસની અનમાતની ફોર્મ્યૂલા માન્ય રાખતાં સમર્થન જાહેર કર્યું હતું. તેણે પત્રકાર પરિષદમાં કહ્યું હતું કે તેની સાથે એસપીજી, ખોડલધામ અને ઉંઝા ઉમિયાધામ જેવી સંસ્થાઓ પણ છે. જો કે, તેની પત્રકાર પરિષદના લગભગ તુરંત બાદ જ ઉંઝા ઉમિયાધામ તરફથી નિવેદન આપવામાં આવ્યું હતું કે, હાર્દિકે કોંગ્રેસની અનામતના ફોર્મ્યૂલા બાબતે કે તેને હામી ભરતા પહેલાં તેમની સાથે કોઇ વાત કે ચર્ચા કરી નથી. ત્યાર બાદ અનેક જગ્યાએ હાર્દિક પટેલનો વિરોધ શરૂ થયો છે. રાજકોટમાં ગુરૂવારે પાટીદાર યુવાનો દ્વારા હાર્દિક પટેલનો વિરોધ કરવામાં આવ્યો હતો.